b"\n_START_ARTICLE_\nJean Rochefort\n_START_SECTION_\nBiografia\n_START_PARAGRAPH_\nNascut a Par\xc3\xads, de C\xc3\xa9lestin Rochefort i Fernande Guillot, Jean Rochefort creix a Vichy, durant la Segona Guerra mundial despr\xc3\xa9s a Vincennes. T\xc3\xa9 dinou anys quan entra a l'Escola nacional superior d' arts i t\xc3\xa8cniques del teatre. Entra despr\xc3\xa9s al Conservatori nacional superior d'art dram\xc3\xa0tic de Par\xc3\xads._NEWLINE_Despr\xc3\xa9s del seu servei militar el 1953, treballa amb la Companyia Grenier Hussenot com a actor durant set anys. Destaca per a la seva facilitat a interpretar tant el drama com la com\xc3\xa8dia._NEWLINE_Comen\xc3\xa7a la seva carrera al teatre als vint-i-tres anys. Queda satisfet per aquesta experi\xc3\xa8ncia, ja que ha interpretat autors anglesos com Pinter i ha tingut companys sublims com Delphine Seyrig. Fa la seva \xc3\xbaltima obra als vint-i-vuit anys._NEWLINE_En el cinema, coneix l'\xc3\xa8xit des de 1961 amb Cartutx, despr\xc3\xa9s amb Les Tribulacions d'un de Xin\xc3\xa8s a la Xina el 1965.  Portat per l'\xc3\xa8xit, continua amb el rodatge de tres episodis de la s\xc3\xa8rie Ang\xc3\xa9lique, Marqu\xc3\xa9se des anges  entre 1964 i 1966._NEWLINE_En el cinema, dirigeix dos curtmetratges documentals, Rosine el 1973, que testimonia la seva passi\xc3\xb3 pels cavalls i segueix les proves d'equitaci\xc3\xb3 d'una jove altiva a Co\xc3\xabtquidan, i T'es fou Marcel... el 1974, un retrat del comediant Marcel Dalio. Estableix forta amistat amb Philippe Negrat i Jean-Pierre Marielle._NEWLINE_L'any 1973 marca un tombant en la seva carrera. Obt\xc3\xa9 un paper en L'Horloger de Saint-Paul.Jean Rocheport considera que aquesta pel\xc2\xb7l\xc3\xadcula ha fet d'ell l'actor que seria. Explica que el director, Bertrand Tavernier, li ha ensenyat a deixar-se anar devant de la c\xc3\xa0mera que, abans, l'impressionava._NEWLINE_ _NEWLINE_La seva personalitat el porta a interpretar nombroses com\xc3\xa8dies famoses, com els dos d\xc3\xadptics del Le Grand Blond avec une chaussure noire (1972-1974) i d'Un \xc3\xa9l\xc3\xa9phant \xc3\xa7a trompe \xc3\xa9norm\xc3\xa9ment (1976-77), aix\xc3\xad com La Grande Cuisine (1978 ). Per\xc3\xb2 destaca igualment en papers dram\xc3\xa0tics, gr\xc3\xa0cies als quals guanya dos Premis C\xc3\xa9sar. Reconeix tamb\xc3\xa9 haver rodat molts nyaps per sadollar la seva passi\xc3\xb3 pels cavalls. En diu d'aquestes pel\xc2\xb7l\xc3\xadcules \xc2\xabpel\xc2\xb7l\xc3\xadcules civada\xc2\xbb._NEWLINE_El 2000, \xc3\xa9s Don Quixot en el projecte de pel\xc2\xb7l\xc3\xadcula inacabada L'Home que ha matat Don Quixot de Terry Gilliam amb Johnny Depp i Vanessa Paradis. En aquest rodatge, que acaba en cat\xc3\xa0strofe, Jean Rocheport pateix una doble h\xc3\xa8rnia discal, impedint-li per sempre pujar a cavall. La producci\xc3\xb3 s'atura. El 2006, participa en el clip de Vincent Delerm, Sous les avalanches. _NEWLINE_El 2007, actua amb el seu fill Julien Rocheport en un telefilm adaptat d'un conte de Guy de Maupassant, Hautot p\xc3\xa8re et fils. Participa igualment en l'\xc3\xa0lbum M\xc3\xa9canique du c\xc5\x93ur del grup franc\xc3\xa8s Dionysos._NEWLINE_El 2008, presideix la cerim\xc3\xb2nia dels C\xc3\xa9sars.\n_START_SECTION_\nEquitaci\xc3\xb3\n_START_PARAGRAPH_\nEl seu avi era criador de cavalls. A la trentena, en el transcurs del rodatge de Cartouche el 1962, descobreix una passi\xc3\xb3 pels cavalls i l'equitaci\xc3\xb3. Esdev\xc3\xa9 criador de cavalls i t\xc3\xa9 Le Haras de Villequoy . Afirma haver portat un centenar de poltres al m\xc3\xb3n._NEWLINE_La seva passi\xc3\xb3 eq\xc3\xbcestre el va portar a esdevenir igualment consultor per a France Television, per a qui ha comentat diverses proves eq\xc3\xbcestres, com la  dels Jocs ol\xc3\xadmpics d'estiu de 2004, aix\xc3\xad com la cerim\xc3\xb2nia d'obertura.\n_START_SECTION_\nVida privada\n_START_PARAGRAPH_\nEl 1960 es va casar amb Alexandra Moscwa, amb qui va tenir tres fills: Marie (1962), Julien (1965) i Guillaume. Tindr\xc3\xa0 despr\xc3\xa9s altres tres fills: Pierre (1981) amb Nicole Garcia, despr\xc3\xa9s Louise (1990) i Cl\xc3\xa9mence (1992), amb la seva segona esposa, l'arquitecte Fran\xc3\xa7oise Vidal."